cyanic-selkie/wikianc huggingface dataset:
Kjelleredderkopp
Levevis
Kjelleredderkopp finnes på mørke, litt fuktige steder som grotter, huler, tunneler, kloakkledninger, kjellere, kummer og lignende. Den kan være svært tallrik, ofte danner de store kolonier hvis de trives. Kjelleredderkopp er forholdsvis treg og beveger seg sakte. Ofte kan den oppholde seg på samme sted i dagevis. De kjønnsmodne, voksne (imago), finnes på vårparten. De ennå ikke ferdig utviklede dyrene kan streife rundt også i dagslys. De leter ofte etter et egnet sted å etablere seg.
En myte sier at kjelleredderkopp kan ta livet av mennesker, men dette er ikke tilfelle. Den kan virke farlig på grunn av størrelsen og kan bite, men et bitt kommer knapt gjennom huden til et menneske. Giften har heller ingen virkning på mennesker.
Kim Zung-bok
Kim Zung-bok (født 17. juli 1945), nordkoreansk volleyballspiller som deltok i de olympiske leker 1972 i München.
Kim vant en olympisk bronsemedalje i volleyball under OL 1972 i München. Hun var med på det nordkoreanske laget som kom på tredjeplass i volleyballturneringen for damer bak Sovjetunionen og Japan. Nord-Korea tapte semifinalen mot Sovjetunionen med 1-3 men vant bronsefinalen over Sør-Korea med 3-0. Kim spilte i fire kamper i OL-turneringen.
Ratko Perić
Prest
Ratko Perić ble ordinert til prest 29. juni 1969 i Prisoj. Perić mottok sin doktorgrad i teologi i 1971 fra Det pavelige universitet Urbaniana i Roma. Han ble så blant annet professor ved det pavelige gregorianske universitet.
Koadjutorbiskop av Mostar-Duvno
Den 29. mai 1992 utnevnte pave Johannes Paul II ham til koadjutorbiskop av Mostar-Duvno. Erkebiskopen av Zagreb, kardinal Franjo Kuharić, bispeviet ham den 14. september. Medkonsekratorer var kurieerkebiskop Josip Uhač og Pavao Žanić, biskop av Mostar-Duvno.
Biskop av Mostar-Duvno
Med den aldersrelaterte fratreden av Pavao Žanić den 23. juli 1993, etterfulgte han ham som biskop av Mostar-Duvno. Samtidig ble han apostolisk administrator av Trebinje-Mrkan.
I likhet med sin forgjenger er han en skarp kritiker av de påståtte Maria-åpenbaringene på pilegrimsstedet Međugorje og nektet å anerkjenne det som helligdom eller pilegrimssted.
Den 2. april 1995, under Bosniakrigen, ble han holdt som gissel i Mostar i ti timer til han ble sluppet fri etter inngripen fra borgermesteren i Mostar og United Nations Protection Force. Han hadde allerede vært offer for et ran i sin bolig i Mostar en måned tidligere.
Pave Frans godtok hans aldersbetingede avskjedssøknad biskop av Mostar-Duvno og administrator av Trebinje-Mrkan den 11. juli 2020.
Episkopalgenealogi
Hans episkopalgenealogi er:
Elfenbenskysten under Sommer-OL 2016
Elfenbenskysten deltok under Sommer-OL 2016 i Rio de Janeiro, Brasil i perioden 5. – 21. august 2016. Den ivorianske troppen bestod av tolv utøvere som deltok i seks ulike idrettsgrener. Dette var den fjortende gangen Elfenbenskysten deltok i et sommer-OL. Friidrettsutøveren Murielle Ahouré var landets flaggbærer under åpningsseremonien.
Cheick Sallah Cisse tok Elfenbenskystens aller første gullmedalje i Olympiske leker, da han vant 8-6 over Muhammad fra Storbritannia i herrenes finale i mellomvektsklassen i taekwondo.
Gubeikou
Historie
De første byggearbeider på en grensemur i området Gubeikou går tilbake til De stridende rikers tid (475 til 221 f.Kr.) zurück. Ved midten av 500-tallet ble det bygd en mur av Det nordlige Qi som strakte seg fra Juyongguan via Gubeikou til Shanhaiguan. Den ble styrket under Jin-dynastiet med festningen «Jernporten» (铁门, Tiěmén).
Tidsskrift for omsorgsforskning
Tidsskrift for omsorgsforskning er et vitenskapelig tidsskrift som utgis av Senter for omsorgsforskning i samarbeid med Universitetsforlaget. Det er kategorisert som nivå 1-tidsskrift.
Gubeikou
Historie
Under Han-dynastiet var hensikten med festningen på stedet å ha soldater som raskt kunne gripe inn mot xiongnuiske angripere. Ming-keiseren Zhu Yuanzhang bygde på samme sted den nåværende befestningen i 1378 under ledelse av general Xu Da, og samtidig bygde man grensepassfestningene Juyongguan og Xifengkou. Under Qi Jiguang på 1500-tallet ble festningene styrket og troppenærværet ytterligere øket.
Strategisk betydning
Gubeikou ble anlagt på et trangt punkt der man kun kunne passere gjennom fjellpasset retning Chengde til fots. Elven Chao He trenger her gjennom fjellene og flyter vest for passet ved foten av det bratte fjellet Wohu Shan. I øst kneiser fjellet Panlong Shan.
Tidsskrift for omsorgsforskning
Målgruppe er ledere og andre ansatte innen kommunale helse- og omsorgstjenester, i tillegg til annen forvaltning og forskere og politikere.
Gubeikou
Strategisk betydning
Mange slag er blitt utkjempet på stedet. Særlig viktige var slagene i 1122 (da Jin-dynastiet angrep Song-dynastiet) og 1550 (et stort mongolsk angrep). Under Qing-dynastiet var ikke lenger muren av militær betydning, og Gubeikou hadde ikke lenger noen strategisk verdi. Først i 1930-årene så området kamphandlinger igjen. Da erobret japanerne passet, men de kinesiske forsvarerne påførte dem svært store tap. Man kan fremdeles se mange kulehull etter disse kampene.
Tidsskrift for omsorgsforskning
Tidsskriftet inneholder forskningsartikler og fagartikler i tillegg til tall og statistikk fra omsorgsfeltet, bokomtaler, oppsummering av aktuelt fra fagområdet og intervju med forskere.
Bakgrunn for utgivelsen er at en del forskning innen pleie og omsorg ikke når ut til praksisfeltet i kommunene. Alle kommuner mottok derfor fra ett til 25 eksemplarer av hvert nummer avhengig av folketallet i kommunene til og med 2017. Fra 2018 utgis Tidsskrift for omsorgsforskning gjennom åpen tilgang (open access) gull. Det vil si at det ikke er nødvendig med abonnement eller passord for å lese tidsskriftet.
Kang Ok-sun
Kang Ok-sun (født 14. april 1946), nordkoreansk volleyballspiller som deltok i de olympiske leker 1972 i München.
Hanni Wenzel
Hanni Wenzel (født 14. desember 1956 i Straubing, Tyskland) er en tidligere alpinist fra Liechtenstein. Hun vant to olympiske gullmedaljer i OL 1980 i Lake Placid.
Karriere
Wenzel flyttet i tidlig alder til Liechtenstein, og familien fikk etter hvert liechtensteinsk statsborgerskap. Wenzel ble verdensmester i slalåm i 1974, og to år senere tok hun landets første olympiske medaljer, bronse i slalåm og kombinasjonen i OL i Innsbruck.
Hun vant verdenscupen sammenlagt i 1978, og fikk sin beste sesong i 1980. Da vant hun igjen verdenscupen sammenlagt, og ble olympisk mester i både slalåm og storslalåm, i tillegg til å ta sølv i utfor. I de samme lekene vant også broren Andreas en sølvmedalje, slik at Liechtenstein havnet høyt oppe på medaljestatistikken.
Wenzel la opp i 1985 med to OL-gull, to VM-gull, to sammenlagtseire i verdenscupen, og 33 seire i verdenscuprenn.
Familie
Hanni Wenzel er gift med Harti Weirather, og sammen er de mor og far til alpinisten Tina Weirather. Hanni og Andreas er begge søsken av alpinisten Petra Wenzel som også har deltatt i alpint under vinter-OL.
Intervjuguide
En intervjuguide kan karakteriseres som et manuskript som strukturerer et intervjuforløp mer eller mindre stramt. Den kan enten inneholde noen temaer som skal dekkes (semi-strukturert), eller den kan inneholde en detaljert rekke av omhyggelig formulerte spørsmål (strukturert). En intervjuguide brukes ofte i forbindelse med et kvalitativt forskningsintervju. Ved utformingen av en intervjuguide fokuseres det ofte på (1) temaet for undersøkelsen, (2) formålet med intervjuet og (3) hvordan det skal gjennomføres og behandles i etterkant.
Semi-strukturert
I en semi-strukturert intervjuguide er temaene som dekkes i all hovedsak fastlagt på forhånd. Rekkefølgen blir imidlertid bestemt underveis. Dette gjør at intervjuer kan følge intervjuobjektets fortelling og samtidig få informasjon om fastlagte temaer. Denne fleksibiliteten gjør at spørsmålene kan knyttes opp mot intervjuobjektets forutsetninger og gir samtidig rom for at det kan tas opp temaer som ikke er planlagt på forhånd. Spørsmålene er som regel ikke klart formulert, men nedtegnet i stikkordsform eller beskrivelser som intervjuer bruker som utgangspunkt for spørsmålsstillingen. Jo mer spontan intervjuet er, jo større er sannsynligheten for å få spontane, levende og uventede svar. Her er det imidlertid viktig for intervjuer å være oppmerksom på at samtalen ikke tar en retning som er irrelevant for prosjektet.
Spørsmålsformulering
En velkjent utfordring når man lager en intervjuguide er at spørsmålene bli for abstrakte, generelle, eller at de blir for ledende. Spørsmålene i intervjuguiden bør derfor utformes med tanke på de som skal besvare dem og være korte, enkle og presise. Intervjuspørsmålene har ofte en deskriptiv form med hva- og hvordan-spørsmål.
Det hasmoneiske dynasti
Det hasmoneiske dynasti (hebraisk : חשמונאים‎, Hashmonayim) var det herskende dynasti eller slekt i kongedømmet Judea og de omliggende regioner i løpet av den klassiske antikken. Mellom rundt 140 og 116 f.Kr. styrte dynastiet delvis selvstendig overfor Selevkideriket i regionen Judea. Fra 110 f.Kr. da Selevkideriket gikk i oppløsning, ble dynastiet helt selvstendig, og ekspanderte til naboregionene Galilea, Iturea, Perea, Idumea og Samaria, og tok tittelen «basileus», konge. En del moderne forskere viser til denne perioden som det uavhengige kongedømmet Israel. I 63 f.Kr. ble kongeriket erobret av den romerske republikk, brutt opp og satt opp som et romersk klientkongedømme. Riket hadde overlevd i 103 år før det underkastet seg det herodiske dynasti i 37 f.Kr. Herodes den store forsøkte å underbygge sin egen legitimitet som hersker ved å gifte seg med en hasmoneerprinsesse, Mariamne, og planla å drukne den siste mannlige hasmoneiske arvingen til hans palass i Jeriko.
Dynastiet ble etablert under lederskapet til Simon Makkabeus, to tiår etter at hans bror Judas Maccabeus («Hammeren») beseiret hæren til Selevkide-riket under makkabeernes opprør. I henhold til de historiske kildene, inkludert Første og Andre Makkabeerbok og den første boken av Peri tou Ioudaikou polemou («Den jødiske krig») av den jødiske historikeren Josefus (37 - ca. 100 e.Kr.), etter at Antiokos IV Epifanes hadde med hell invadert Egypt ble tilbakevist ved innblanding fra den romerske republikk, gikk Antiokos til å sikre seg streng kontroll over Israel, herjet Jerusalem og dets tempel, undertrykket jødisk religion og kulturelle skikker, og påførte hellenistisk praksis og skikker.
Jødenes påfølgende opprør i 167 f.Kr. ble begynnelsen på 24 år med jødisk uavhengighet som ble gjort mulig ved at Selevkideriket falt sammen under angrepene fra de voksende stormaktene Partia og den romerske republikk. Det samme maktvakuumet som gjorde det mulig for den jødiske staten å bli politisk anerkjent av det romerske senatet ca 139 f.Kr., ble senere utnyttet av romerne selv. Johannes Hyrkanos II og Aristobulos II, barnebarns barn av Simon Makkabeus, ble sjakkbrikker i storkrigen mellom Julius Cæsar og hans rival Pompeius. Ved sistnevntes død i 48 f.Kr., og Cæsar i 44 f.Kr., og den påfølgende romerske borgerkrigene gjorde at Romas grep om Israel letnet midlertidig og gjorde det mulig for en kortvarig hasmoneisk gjenoppblomstring som ble støttet av Partia.
Denne uavhengigheten ble raskt knust av romerne under Marcus Antonius og Octavius (den senere Augustus). Innsettelsen av Herodes den store, en idumitt, som konge i 37 f.Kr. gjorde Israel til en romersk klientstat og markerte slutten på det hasmoneiske dynasti. I år 6 e.Kr. lot Roma områdene Judea, Samaria og Idumea (Bibelens Edom) bli slått sammen til en romersk provins kalt Iudaea. I 44 e.Kr. opprettet Roma et styre ved en romersk fullmektig side ved side av styret til de herodiske kongene, da Herodes Agrippa I i 41-44 e.Kr. og Herodes Agrippa II i 50-100 e.Kr.
Etymologi
Familienavnet til det hasmoneiske dynasti har sin opprinnelse hos familiens stamfar, Ἀσαμωναῖος Asamoneus eller Asmoneus (se Flavius Josefus), og som det er sagt hadde vært oldefar til Mattatias, men om denne er det ingenting som er kjent. Et alternativt syn hevder at det hebraiske Hashmona'i er knyttet til landsbyen Hesjmon som er nevnt i Josvas bok 15:27.
Bakgrunn
«Etter to århundrer med fred under perserne, fant den hebraiske staten seg atter gang i midten av en maktkamp mellom to store riker: Selevkideriket med dets hovedstad i Syria i nord og Ptolemeerske Egypt med dens hovedstad i Alexandria i sør... Mellom 319 og 302 f.Kr. havnet Jerusalem på ulike hender syv ganger.»
Under Antiokos III den store vristet selevkiderne kontrollen om Israel fra ptolemeerne for siste gang ved å beseire Ptolemaios V av Egypt i slaget ved Paneion i 198 f.Kr. Selevkidernes styre over de jødiske delene av regionen førte til en framvekst av hellenistisk sivilisasjon, kultur og religiøs innflytelse: «I tillegg til krigens uro, oppsto det i den jødiske nasjonen pro-selevkidiske og pro-ptolemeerske fraksjoner; og splittelsen fikk stor innflytelse på jødedommen på denne tiden. Det var i Antiokia ved Orontes at jødene ble kjent med hellenismen og de mer korrupte sidene av gresk kultur, og det var fra Antiokia at Palestina heretter ble styrt.»
De historiske kilder
Opprinnelsen til det hasmoneiske dynasti er nedtegnet i bøkene Første og Andre Makkabeerbok som dekker perioden fra 175 til 134 f.Kr. i løpet av den tid da det hasmoneiske dynastiet ble delvis uavhengige fra Selevkideriket, men hadde ennå ikke ekspandert særlig utenfor Judea. Bøkene er betraktet som en del av Bibelens kanon av den katolske og de østlige ortodokse kirker og som apokryfer av de protestantiske kirker, men er ikke en del av den hebraiske Bibelen. Bøkene er skrevet fra den synsvinkel at det jødiske folkets frelse i en krisetid kommer fra Gud gjennom familien til Mattatias og i særdeleshet gjennom hans sønner Judas Makkabeus, Jonatan Apphus, og Simon Thassi, og hans sønnesønn Johannes Hyrkanos. Bøkene inkluderer historisk og religiøst materiale fra Septuaginta (den greske oversettelsen av den hebraiske Bibelen) som senere ble samlet av katolikkene og øst-ortodokse kristne.
Den andre fremste kilden til historien om det hasmoneiske dynasti er den første boken av Peri tou Ioudaikou polemou (Den jødiske krig) av den jødisk-romerske historikeren Flavius Josefus (37-kort tid etter 100 e.Kr.). Josefus' redegjørelse er den eneste primærkilden som dekker historien til det hasmoneiske dynastiet i løpet av perioden av dens ekspansjon og uavhengighet mellom 110 til 63 f.Kr. Josefus hadde romerske borgerskap og var tidligere general i Galilea og som overlevde de romersk-jødiske krigene på 100-tallet e.Kr. Han var en jøde som deltager i de historiske hendelsene, ble tatt til fange og samarbeidet med romerne, skrev sine bøker i Roma; noe som etterlater spørsmål om hans objektivitet og troverdighet som historiker.
Makkabeerbøkene benytter navnene «Judea» og «Israel» (eller beslektede uttrykk) som geografiske beskrivelser for både land og folk over det som hasmoneerne styrte. Talmud inkluderer en av de hasmoneiske kongene under beskrivelsen «Konger av Israel». Forskere viser til staten som det hasmoneiske kongedømme for å skille det fra tidligere israelittiske kongedømmer. Navnet «Judea» har også blitt benyttet for å beskrive det hasmoneiske kongedømmet, skjønt dette navnet reflekterer den senere betegnelsen av regionen under romerne på den tiden da Josefus skrev på slutten av 100-tallet e.Kr.
Børsklagenemnden
Nemnda består av leder (Christian Lund) og nestleder (Knut Bergo), som etter børsloven og børsforskriften må fylle vilkårene for å være høyesterettsdommer. I tillegg består nemnden av tre medlemmer (Jøril Mæland, Espen Klitzing, og Kristine Ryssdal) og fem varamedlemmer.
Friidrett under parapanamerikanske leker 2019 - 100 meter T37 menn
100 meter T37 for menn under Parapanamerikanske leker 2019 ble arrangert i Lima 26. august 2019 kl 19:04 lokal tid. Kun finale ble avholdt.
T37 er en klasse for utøvere med bevegelseshemming, herunder hypertoni, ataksi og atetose, og noen av utøverne har cerebral parese. Utøverne i denne klassen har normal funksjonsevne i den ene halvdelen av kroppen. Klassene T35 til T38 sitter ikke i rullestol, klassene T31 til T34 sitter i rullestol.
Rekorder
Gjeldende rekorder i klassen T37 før parapanamerikanske leker 2019, og eventuelle nye rekorder satt under lekene:
Ramfjord (Nærøysund)
Bygda har gamle båtbyggertradisjoner, samt det var mange gårdsbruk her.
I dag består bygda av 3 gårdsbruk, og det er mange fritidsboliger her.
Bygda har et eget bygdalag, Ramfjord Bygdalag, og de har eget forsamlingshus.
Ramfjord har ca. 20 innbyggere.
Gustav Heber
Gustav Heber (født 3. juni 1873 i Tynset i Tynset, død 2. februar 1962. Var en norsk høyesterettsadvokat og forfatter.
Heber skrev og publiserte en hel del faglitteratur med hovedfokus på historiske og juridiske emner - ikke minst innen rettshistorie Hvor hans hovedverk er Norske rettsreglers historie I-IX, utgitt 1938-39. Han var ikke tilknyttet noe forlag og sto selv for sine utgivelser i kommisjon hos samarbeidspartnere som Johan Grundt Tanum i Oslo.
Heber lanserte på 1930-tallet, bl.a. en teori om at Hordaland og Rogaland i tiden før opprettelsen av Gulatinget og Gulatingsloven hadde utgjort et eget felles lovområde som Heber omtalte som Njardarlag. Det var ifølge Heber, dette området som sammen med egdene og telene mobiliserte til kamp mot Harald Hårfagre og til slutt led nederlag i slaget i Hafrsfjord.
Romsdals amt
Romsdals amt var fra 1689 til 1919 et underamt som omfattet dagens Møre og Romsdal fylke. Amtet var spesielt ved at Sunnmøre fogderi lå under Bergen stiftamt, mens Romsdal og Nordmøre fogderier lå under Trondhjems stiftamt. Amtet ble administrert fra Molde, der de fleste amtmennene var bosatt.
Mari Warlo
Mari Warlo (født 22. mars 1962) er en norsk tidligere friidrettsutøver som representerte Eiker Kvikk.
Ammo (TV-serie)
Ammo er en norsk dramathrillerserie fra 2022. Serien er produsert av for TV 2 Gruppen, og hadde premiere på TV 2 Direkte og strømmetjenesten TV 2 Play 20. oktober 2022.
Hovedrollen spilles av Nicolai Cleve Broch som også har skapt serien sammen med Ole Marius Araldsen. Manus er skrevet av Araldsen sammen med, og , mens Eirik Svensson har regissert serien. Handlingen er lagt til våpenindustrien i Norge hvor Bjørn, spilt av Cleve Broch, blir ansatt for å selge en nyutviklet drone til utenlandske kunder.
Serien vant to priser under Gullruten 2022: beste production design/scenografi ved og beste kostyme ved Anne Pedersen. Serien var i tillegg nominert i klassene beste dramaserie og beste foto TV-drama ved og.
Raymond E. Feist
Raymond Elias Feist (født 1945 i Los Angeles, California) er en amerikansk forfatter av fantasy-bøker.
Feist er oppvokst i det sørlige California. Han er utdannet Bachelor of Arts i Communication Arts ved University of California, San Diego (1977). Han debuterte i 1982 med bestselgeren Magician. Han er bosatt i San Diego.
Handlingen i Feists bøker hans er lagt til de fiktive verdenene Midkemia og Kelewan. Midkemia ble opprinnelig utviklet av Feist og hans venner i studietiden, som setting for et egenutviklet rollespill. Etter eksamen i 1977 fikk Feist ideen til en roman i denne settingen. Handlingen dreier seg om en gutt som blir tatt i lære hos den lokale magikeren i Crydee, et lite sted nord i «Kingdom of Isles» i Midkemia. Magician ble påbegynt i 1979 og utgitt av forlaget Doubleday i 1982. Romanen ble en bestselger og grunnlaget for flere romanserier.
Blackburnia
Blackburnia er en slekt av billene i delgruppen (underfamilien) Platyninae i familiegruppen løpebiller.
Levevis
Artene finnes gjerne langs små bekker, ofte høyt oppe på vulkaner.
Utbredelse
Slekten er utbredt i Oseania, med mange arter på Hawaii.
Ivan Kovaljov
Ivan Aleksandrovitsj Kovaljov, russisk Иван Александрович Ковалёв (født 26. juli 1986) er en russisk syklist.
I 2014 ble han verdensmester i Scratch.
Han representerte landet sitt under Sommer-OL 2012 i London, der han ble nummer fire i lagforfølgelse.
Ingrid Daubechies
Ingrid Daubechies (født 17. august 1954 i Houthalen i Belgia), er en belgisk/amerikansk matematiker og forsker. Hun er best kjent for sitt arbeid med wavelets, matematiske funksjoner som kan forbedre bildekompresjonteknologien. Resultater av hennes forskning er anvendt i bildestandarden JPEG 2000, en standard for koding og kompresjon av digitale bilder. JPEG brukes i alt fra kameraer, 3G- og 4G-telefoni, skrivere til medisinsk bildebehandling og distribusjon av meteorologiske data.
Omsorgsforskningskonferansen
Omsorgsforskningskonferansen (Den nasjonale konferansen for omsorgsforskning) arrangeres i Norge annethvert år av Senter for omsorgsforskning, noen ganger i samarbeid med andre. Konferansen presenterer praksisnær forskning for omsorgstjenestene.
Den første konferansen ble arrangert på Gjøvik (Gjøvik Gård og Quality Hotel Strand) i 2008.
Hver konferanse har et overordnet tema, og den holdes over to dager.
Ingrid Daubechies
Hun har utdannelse innen teoretisk fysikk og matematikk, og er professor i matematikk ved Duke University i Durham, Nord-Carolina, der hun per 2018 har tre professorater: James B. Duke Professor of Mathematics and Electrical and Computer Engineering; professor ved Department of Mathematics; professor ved the Department of Electrical and Computer Engineering. Forskningen hennes er forankret i konkrete anvendelser, og hun samarbeider tett med forskere innen ingeniørfag for å fange opp viktige teknologiske problemstillinger.
I 1996 ble hun amerikansk statsborger.
Utdannelse og karriere
Daubechies har sin utdannelse fra Vrije Universiteit Brussel, der hun fikk sin bachelorgrad i fysikk i 1975 og doktorgrad i teoretisk fysikk i 1980.
Hun ble forskningsprofessor ved Vrije Universiteit i 1984. I 1987 begynte hun å arbeide ved matematikkforskningssenteret ved AT & T Bells laboratorier i Murray Hill, New Jersey. I 1991–1994 var hun professor ved Rutgers University, og i 1994 ble hun, som første kvinne, ansatt som professor ved matematikkinstituttet ved Princeton University. I perioden 1997–2001 var hun direktør for The Program in Applied and Computational Mathematics der. Fra 2004 til 2011 hadde hun professoratet «William R. Kenan Jr. Professor» ved universitetet. Siden 2011 har hun vært ansatt som professor ved Duke University.
Publikasjoner
Hennes bok Ten Lectures on Wavelets fra 1992, er regnet som en klassiker innen feltet, og har alene nesten 28 000 siteringer (per 2018). Denne boken førte til at the American Mathematical Society tildelte henne «the Steele Prize for mathematical exposition» i 1994.
Duke University har satt opp en oversikt over Daubechies publikasjoner. Oversikten går (per 2018) frem til 2015.
Æresbevisninger og medlemskap (utvalg)
I 1984 mottok hun sin første større pris, den belgiske Louis Empain Prize for Physics, som deles ut hvert femte år til en belgisk fysiker, basert på vedkommendes arbeid og resultater før fylte 29 år.
Hun var den første kvinne som ble president for International Mathematical Union (2011–2014).
I 2010 ble hun utnevnt til æresdoktor ved NTNU.
I 2010 ble hun i tillegg, som første kvinne, valgt til årets Onsager-foreleser ved NTNU, og mottok Onsagermedaljen.
I 2016 ble en marskryssende asteroide oppkalt etter henne: (42609) Daubechies.
Sammen med Yves Meyer, Terence Tao og Emmanuel Candès ble hun i 2020 tildelt Fyrstinnen av Asturias' pris for naturvitenskap og teknologi.
Bypost
Bypost og lokalpost er lokal postombæring utført av private firma i konkurranse med det statlige postvesenet, eller i forkant av at det fantes en tilfredsstillende offentlig postombæring.
Fra Postvesenet ble opprettet i 1647 var brevformidling et statlig monopol. Eneretten omfattet imidlertid ikke lokal postformidling i byene. Med etter hvert økende postmengder åpnet dette for privat bypost i mange byer. Postloven av 1888 utvidet Postvesenets enerett til brevformidling (lukkede forsendelser) i hele landet, dvs også lokalt i byene. Noen av bypostene fikk likevel fortsette. Den siste – Trondhjems Bypost – ble avviklet først i 1913 da eieren døde.
Slike bypostfirma har hatt beskjeden betydning samferdselshistorisk, men flere har utgitt egne frimerker, og disse frimerkene er et eget samlerområde for filatelister.
I Norge har det eksistert bypost i flere byer:
Lokalpost i nyere tid
Posten AS har enerett til befordring av lukkede brevsendinger under 50 gram i Norge («enerettsområdet»). Det er i nyere tid imidlertid gitt enkelte begrensede konsesjoner til andre aktører. LokalPosten på Kongsberg ble i 2002 gitt dispensasjon for ombæring av brev innen enerettsområdet lokalt på Kongsberg. Konsesjonen er begrenset til maksimalt 300 sendinger per måned fra Kongsberg kommune til bystyrerepresentanter mv. Lokalposten har også utgitt frimerker. Departementenes sikkerhets- og serviceorganisasjon er også siden 2001 gitt konsesjon til å formidle et begrenset antall brevsendinger som i utgangspunktet faller inn under Postens enerettsområde.
Også i andre land er det i nyere tid etablert privat lokalpost i takt med liberalisering av postmarkedet. Særlig har det i Sverige blitt etablert en rekke mindre lokalposter etter at det svenske postmarkedet ble liberalisert 1. januar 1993.
Jenny Gal
Jenny Gal (født 2. november 1969) er en nederlandsk-italiensk judoka.
Hun representerte Italia under Sommer-OL 2000 i Sydney, der hun ble utslått i omspillet.
Hun tok bronse under Sommer-OL 1996, da for fødelandet Nederland.
Niger under VM i svømmesport 2022
Niger deltar under VM i svømmesport 2022 i Budapest i Ungarn fra 18. juni til 3. juli 2022.
Calomela
Utseende
Billene av denne slekten er middelsstore, avlange, glatte og blanke bladbiller, gjerne rødlige og svarte med metallisk glans.
Utbredelse
Slekten er utbredt i Australia.
Bølene fuglefredningsområde
Bølene fuglefredningsområde har en av de største, kjente hekkebestandene av teist på Skagerrakkysten. Bølene består av fire større og flere mindre skjær, nordøst for Svenner. Skjærene er småkuperte, med lite eller ingen vegetasjon.
Bølene er en regionalt svært viktig hekkeplass for teist. Opp mot 50 individer har blitt observert i hekketiden, og det er et høyt tall for en art som ellers er fåtallig på Skagerrakkysten. Også ærfugl, sildemåke, gråmåke og svartbak bruker Bølene som hekkeplass.
Gunnar Andreas Berg
Gunnar Andreas Berg (født 14. januar 1954) er en norsk musiker, pedagog, samt eier av plateselskapet Bergland Productions.
Han er utdannet ved Institutt for musikk (NTNU) såvel som Berklee College of Music i Boston. Senere ble han tilsatt ved Jazzlinja som amanuensis. Berg har selv utgitt fire plater.
Jevgenij Kovaljov
Jevgenij Kovaljov, russisk Евгений Александрович Ковалёв (født 6. mars 1989 i Moskva) er en russisk syklist som konkurrerer i banesykling. Han representerte landet sitt under Sommer-OL 2012 i London, der han ble nummer fire i lagforfølgelse.
Hegra
Hegra er en bygd og et sogn i Stjørdal kommune i Trøndelag. Bygda utgjør den østlige delen av kommunen. Hegra var tidligere en selvstendig kommune fra 1874 til 1962.
Den 1. januar 2017 hadde Hegra sogn 3 523 innbyggere. Bygdesenteret Hegramo er et tettsted med innbyggere per 1. januar. Hegramo ligger på nordsiden av Stjørdalselva. På sørsiden ligger Hembre med Hegra stasjon. Meråkerbanen og Europavei 14 krysser bygda. Skjelstadmark, Forbygda, Flora og Sona er også deler av Hegra sogn.
Hegra er en betydelig jord- og skogbruksbygd med noe treindustri. Helleristningene på Leirfall med mer enn 1200 ristinger fra bronsealderen er Nord-Europas største sammenhengende felt. Hegra festning er kjent fra aprildagene i 1940. Laksefisket i Stjørdalselva har lange tradisjoner.
Ved innføringen av formannskapslovene i 1837 var Hegra en del av Stjørdalen formannskapsdistrikt, som ble delt i landkommunene Nedre og Øvre Stjørdalen i 1850. Den 1. januar 1874 ble Øvre Stjørdalen delt i Hegra og Meråker kommuner. Hegra kommune hadde på dette tidspunktet 3 409 innbyggere, og grensene sammenfalt med sognet. Den 1. januar 1962 ble Hegra, Skatval, Lånke og Stjørdal kommuner slått sammen til den nye Stjørdal kommune. Hegra kommune hadde ved sammenslåingen 2 704 innbyggere og en utstrekning på 613 km².
Foruten sognekirken Hegra kirke ligger Okkelberg kapell og Floren kapell i Hegra.
Sandra Bacher
Sandra Bacher (født 28. mai 1968) er en amerikansk judoka.
Westley Gough
Westley Gough (født 4. mai 1988) er en newzealandsk syklist som konkurrerer i banesykling. Han representerte landet sitt i Sommer-OL 2012 i London, der han tok bronse i lagforfølgelse. Han tok også bronse i Sommer-OL 2008.
Sandra Bacher
Hun representerte USA under Sommer-OL 2000 i Sydney, der hun ble utslått i omspillet.
Hwang He-suk
Hwang He-suk (født 9. desember 1945), nordkoreansk volleyballspiller som deltok i de olympiske leker 1972 i München.
Hwang vant en olympisk bronsemedalje i volleyball under OL 1972 i München. Hun var med på det nordkoreanske laget som kom på tredjeplass i volleyballturneringen for damer bak Sovjetunionen og Japan. Nord-Korea tapte semifinalen mot Sovjetunionen med 1-3 men vant bronsefinalen over Sør-Korea med 3-0. Hwang spilte i fem kamper i OL-turneringen.
Ruhmkorff-spole
Ruhmkorff-spole er et elektrisk apparat som tidligere ble brukt til å skape høye spenninger. Det har fått sitt navn etter Heinrich Ruhmkorff som forbedret og kommersialiserte tidligere utforminger.
Funksjonen til apparatet er basert på loven om elektromagnetisk induksjon og er det samme som benyttes i vanlige transformatorer. Det kan omforme en lav spenning fra en likestrømskilde til en serie av pulser med spenninger opp til flere tusen volt. Ved å la den genererte strømmen gå gjennom et gnistgap, kan disse høye spenningene gjøres synlige som små lysbuer med lengder på flere centimeter.
Heinrich Hertz gjorde bruk av Ruhmkorff-spoler da han for første gang klarte å lage radiobølger i overensstemmelse med Maxwells teori. Noen år senere da Marconi utviklet den praktiske bruken av radio, var dette basert på gnistsendere hvor den sentrale delen var en Ruhmkorff-spole eller videreutvikling av denne. Den ble også snart benyttet til fremstilling av røntgenstråling, mens den i nyere tid finnes som tennspoler i motorkjøretøy basert på forbrenningsmotorer.
Virkemåte
Den sentrale delen av en Ruhmkorff-spole er en elektromagnet M. Den består av en spole av ganske tykk og isolert kobbertråd som er viklet rundt en sylindrisk kjerne av jern og blir omtalt som «primærviklingen» P. Om denne befinner seg en større spole av tynnere ledning og med mange flere viklinger. Den utgjør «sekundærviklingen» S. Indukssjonsloven sier at en en rask forandring av strømmen i primærviklingen vil indusere en kraftig spenning i sekundærkretsen. Den er avsluttet med et gnistgap G. Hvis den induserte spenningen er tilstrekkelig høy, vil det slå en gnist over dette gapet i form av en liten lysbue. Denne er elektrisk ledende og sekundærkretsen vil føre en strøm inntil spenningen er blitt så lav at gnisten slukker og kretsen brytes. .
Med bare tilgang til spenningskilder som vanlige batteri B, kan en raskt foranderlig strøm gjennom primærvindingen produseres ved å «hakke opp» likestrømmen. Denne startes opp med kontakten K, og det bygges opp et magnetfelt i jernkjernen M. Det trekker til seg den lille magneten A og etter en kort stund brytes dermed strømmen brått. Magnetfeltet i forsvinner like raskt med det resultat at en kraftig spenning oppstår i sekundærviklingen. Er denne høy nok, vil man få en utladning gjennom gnistgapet. Strømmen avtar som i en RL-krets og gnisten forsvinner med magnetfeltet i spolen.
I mellomtiden har magneten A bevegt seg tilbake til utgangsposisjonen hvis den er elastisk montert med en fjær. Men med dette slås kontakten K på igjen, et nytt magnetfelt bygges opp og en ny gnist dannes. Dette resulterer i en serie med regelmessige utladninger, kanskje flere hundre per sekund avhengig av spolens oppbygning og den mekaniske fjæren ved kontakten K. Med det blotte øye vil de derfor sees som en kontinuerlig lysbue i gnistgapet.
Slukkekondensator
Ved høye spenninger kan det også oppstå gnistoverslag ved kontakten K. Det har uheldige konsekvenser for de elektriske egenskapene til spolen og kan på sikt ødelegge selve kontakten. For å hindre disse gnistene er det derfor vanlig å montere inn en kondensator C i primærkretsen. Den vil dermed virke som en svingekrets og gi oscillasjoner av strømmen med en viss frekvens.
Ved induksjon vil disse bli overført til sekundærkretsen slik at den genererte høyspenningen også vil oscillere. Hver gnistutladning som forkommer typisk noen hundre ganger i sekundet, vil da bestå av en dempet svingning med en frekvens som kan være mange tusen ganger høyere. Det er disse oscillasjonene som benyttes i gnistsendere.
Lesotho under Sommer-OL 2016
Lesotho deltok under Sommer-OL 2016 i Rio de Janeiro, Brasil i perioden 5. – 21. august 2016.
Kenya under Sommer-OL 2016
Kenya deltok under Sommer-OL 2016 i Rio de Janeiro, Brasil i perioden 5. – 21. august 2016. Den kenyanske troppen besto av 35 utøvere som deltok i syv ulike idrettsgrener. Dette var den fjortende gangen Kenya deltok i et sommer-OL. Bueskytteren Shehzana Anwar var landets flaggbærer under åpningsseremonien.
Anja von Rekowski
Anja von Rekowski (født 13. september 1975) er en tysk judoka.
Hun representerte Tyskland under Sommer-OL 2000 i Sydney, der hun ble utslått i omspillet.
Kim Yeun-ja
Kim Yeun-ja (født 10. februar 1943), nordkoreansk volleyballspiller som deltok i de olympiske leker 1972 i München.
Kim vant en olympisk bronsemedalje i volleyball under OL 1972 i München. Hun var med på det nordkoreanske laget som kom på tredjeplass i volleyballturneringen for damer bak Sovjetunionen og Japan. Nord-Korea tapte semifinalen mot Sovjetunionen med 1-3 men vant bronsefinalen over Sør-Korea med 3-0. Kim spilte i fem kamper i OL-turneringen.
Box Delivery
Box Delivery var et norsk, statseid selskap som tilbød budtjenester. Selskapet var Skandinavias største budselskap og hadde en sammenlagt bilpark på nesten 1000 kjøretøyer i Norge, Sverige og Danmark. Selskapet var organisert som et datterselskap av Posten Norge. I 2008 ble selskapet omorganisert som Bring Express.
Finalen i A-VM i ishockey for menn 1998
Finalen i VM i ishockey 1998 var to ishockeykamper som fant sted den 16. og 17. mai 1998 i Hallenstadion i Zürich for å avgjøre hvem som skulle bli vinner av VM i ishockey for menn 1998.
Sverige vant sin syvende VM-tittel etter å ha slått Finland i finalen. Finaleserien mellom Sverige og Finland var en defensiv stillingskrig mellom målvaktene Tommy Salo og Ari Sulander hvor første finale endte 1–0 til Sverige og den andre finalen endte uavgjort 0–0.
Bakgrunn
Finaleserien var en reprise av to tidligere VM-finaler, ettersom de to lagene hadde møtt hverandre i finalen i to VM-turneringer (1992 og 1995). Begge lagene stod med en seier hver fra før. Siden introduksjonen av et sluttspillsformat med utslagsrunder i 1992 hadde Sverige nådd finalen i VM fire ganger og stod med én seier (1992) og tre tap (1993, 1995, 1997). Sverige hadde totalt vunnet seks VM-titler, hvor fem av disse var fra tiden da verdensmesterskapene utelukkende bestod av et round robin-format (1953, 1957, 1962, 1987, 1991, 1992).
Finland spilte sin fjerde finale og stod med én seier (1995) og to tap (1992, 1994) fra før. Hvor svenskene allerede var en etablert toppnasjon hadde finnene først fått sitt internasjonale gjennombrudd ved å vinne sølv ved Vinter-OL 1988 i Calgary og vant sin første VM-medalje (sølv) i 1992. Finland vant sitt første VM-gull i 1995. Lagene hadde også tidligere på året møttes i kvartfinalen i OL 1998 i Nagano, hvor finnene slo de svenske favorittene 2–1 og til sist vant bronse.
Veien til finalen
Det svenske laget som deltok i VM i 1998 ble beskrevet som «Tidernas Tre Kronor» og var en av favorittene til å vinne mesterskapet. Anført av NHL-stjernene Mats Sundin (Toronto Maple Leafs) samt NHL-målvakten og OL-helten fra 1994 Tommy Salo (New York Islanders) ledet de et rutinert mannskap med NHL-profiler som Fredrik Modin (Toronto Maple Leafs) og Mikael Renberg (Tampa Bay Lightning), Niklas Sundström (New York Rangers), Mattias Öhlund (Vancouver Canucks) og veteranbacken Ulf Dahlén med ti sesongers erfaring i NHL. Svenskene ble ytterligere forsterket av NHL-stjernen Peter Forsberg etter at hans lag røk ut av Stanley Cup-sluttspillet. Svenskene gikk ubeseiret gjennom turneringen og beseiret underveis både Finland (1–0) og ydmyket Canada (7–1). I semifinalene møtte svenskene overraskelseslaget Sveits som de uten store problemer beseiret i to kamper (4–1 og 7–4).
Det finske laget var mindre rutinert og manglet de fleste av sine stjernespillere. Tilbakevendende fra OL-laget i februar var NHL-spillerne Sami Kapanen (Carolina Hurricanes) og Janne Laukkanen (Ottawa Senators), veteranen Raimo Helminen og Antti Törmänen, Kimmo Rintanen og Kimmo Timonen fra finske SM-liiga samt Ville Peltonen og målvakten Jarmo Myllys fra svenske Elitserien. På tross av to tap (2–4 mot Russland i gruppespillet og 0–1 mot Sverige i mellomrunden) og én uavgjort (3–3 mot Canada) spilte finnene stabilt defensivt og sikret seg den andre semifinaleplassen i gruppe B bak svenskene. I semifinalen møtte de de regjerende olympiske mesterne Tsjekkia, som også var en av favorittene til å vinne turneringen. Men finnene, som hadde byttet målvakten Jarmo Myllys med Ari Sulander, overrasket ved å slå ut tsjekkerne i første kamp (4–1) og spilte uavgjort (2–2 i andre kamp).
Kampreferat
Finalen ble spilt som en best av to-serie. Hvis serien endte uavgjort skulle det spilles en avgjørende 20-minutters overtidsperiode med «sudden death». Hvis det ikke ble scoret i overtidsperioden skulle kampen avgjøres med en straffeslagskonkurranse («shootout», SO eller «Game Winning Shot», GWS).
Alle klokkeslett er gitt i lokal tid UTC+02.00.
Senter for omsorgsforskning
Senter for omsorgsforskning ble opprettet av Helse- og omsorgsdepartementet på bakgrunn av St.meld nr. 25 (2005–2006) hvor det blant annet står at «Regjeringen foreslår å styrke forsknings- og utviklingsarbeidet knyttet til omsorgstjenestene og eldres helse og levekår, med spesielt vekt på demens. Dette skal skje gjennom etablering av regionale FoU-sentre for omsorgsforskning, og en gradvis opptrapping av forskningsmidler».
Finalen i A-VM i ishockey for menn 1998
Oppsumering
Første finalekamp var en defensiv stillingskrig uten de store målsjansene og dominert av målvaktsduellen mellom Tommy Salo og Ari Sulander. Kampen forble målløs inntil midten av tredje periode. Midt i et finsk spillerbytte krysset Johan Tornberg rødlinjen umarkert av finnene mens pucken ble sendt ned til rundvantet bak det finske målet. Pucken ble gravd frem av Niklas Sundström som sendte pucken videre til Patric Kjellberg. Kjellberg sendte pucken videre til Tornberg som nettopp hadde entret den finske sonen. Tornberg forsøkte å sette pucken inn på mål med et slagskudd, men pucken gikk forbi en uforberedt Sulander og inn i mål på tiden 50:07.
Senter for omsorgsforskning
Senter for omsorgsforskning ble først etablert som et prøveprosjekt i 2005, deretter fast fra 2006 ved det som var Høgskolen i Gjøvik og som etter fusjonen i 2017 ble til NTNU i Gjøvik. Senterets første leder var den norske legen og sosiologen Tor Inge Romøren, som har aldersforskning som spesialområde. I 2008 etablerte man det nasjonale nettverket som i dag utgjør fem sentre for omsorgsforskning fra nord til sør i Norge.
Mandatet til Senter for omsorgsforskning er å samle, produsere og formidle kunnskap om omsorg og omsorgsarbeid. Målgruppene er politikere i helse- og omsorgssektoren, prosjektledere som arbeider med helse- og omsorgsprosjekter i kommunen, ledere og ansatte innen helse- og omsorgstjenesten, ledere ved utdanningsinstitusjoner med helse- og omsorgsfag, ulike brukerorganisasjoner, sykepleiere og sykepleierstudenter.
Finalen i A-VM i ishockey for menn 1998
Oppsumering
Etter 1–0-seier til Sverige i første kamp trengte svenskene bare uavgjort for å bli verdensmestere. Igjen var kampen en defensiv stillingskrig uten de store målsjansene. Den finske landslagstreneren Hannu Aravirta tok ut Sulander mot slutten for å sette press på svenskene, men uten held. Finnenes siste sjanse kom i sluttsekundene da Ville Peltonen sendte pucken i Salos snapphanske.
Senter for omsorgsforskning
St.meld nr. 25 markerte begynnelsen på en planmessig økning av midler til omsorgsforskning. NOU 2011:11 «Innovasjon i omsorg» og Meld. St. 29 (2012–2013) «Morgendagens omsorg» fulgte opp og understøttet begrunnelsene for denne prioriteringen. Begge understreker betydningen av å styrke omsorgstjenestens kunnskapsgrunnlag, og begge påpeker behovet for en omsorgsforskning som står på egne ben: «Omsorgssektoren må få sitt eget kunnskapsgrunnlag for å sikre disse tjenestenes kompleksitet og egenart» står det skrevet i Stortingsmelding 29. Forsknings- og innovasjonsstrategien «HelseOmsorg21» har også tatt til orde for et kunnskapsløft og en betydelig økning av midler til forskning innen de kommunale helse- og omsorgstjenestene.
Senter for omsorgsforskning består av om lag 70 forskere og en kommunikasjonsavdeling. Senteret er etablert ved Universitetet i Tromsø, Nord universitet, Høgskulen på Vestlandet, Universitetet i Agder sammen med Høgskolen i Sørøst-Norge, og ved NTNU på Gjøvik. Det nasjonale nettverket koordineres fra Gjøvik. De regionale sentrene som inngår i nettverket har fått navn etter hvilken tidligere helseregion de tilhører; Senter for omsorgsforskning, nord; Senter for omsorgsforskning, midt; Senter for omsorgsforskning, vest; Senter for omsorgsforskning, sør og Senter for omsorgsforskning, øst.
Finalen i A-VM i ishockey for menn 1998
Oppsumering
Med 0–0 kunne Tre Kronor ta hjem sin syvende VM-tittel og samtidig revansjere OL-fiaskoen hvor de tapte til erkefienden i OL-kvartfinalen. Salo ble for andre turnering på rad tatt ut til VMs allstar-lag sammen med Forsberg og Sundin.
Senter for omsorgsforskning
Senter for omsorgsforskning har siden starten utgitt sin egen rapportserie. Den nasjonale konferansen for omsorgsforskning ble arrangert av Senter for omsorgsforskning for første gang i 2008 og har siden blitt arrangert annethvert år. I 2015 utga Senter for omsorgsforskning første nummer av Tidsskrift for omsorgsforskning. Dette er et nivå 1-tidsskrift som kommer ut fire ganger i året, med reportasjer, vitenskapelige artikler og fagartikler innen omsorgsarbeid.
I 2016 lanserte Senter for omsorgsforskning også Omsorgsbiblioteket, et digitalt bibliotek som skal samle og oppsummere kunnskap om omsorg og omsorgsarbeid. Gjennom Omsorgsbiblioteket utgir Senter for omsorgsforskning en egen serie med oppsummeringer av kunnskap.
Kirkebygda
Kirkebygda kan vise til:
Se også:
Mercedes García
Mercedes García er navnet til flere personer:
Vittorio Adorni
Vittorio Adorni (født 14. november 1937, død 24. desember 2022) var en tidligere landeveissyklist fra Parma i Italia. Blant merittene hans var en sammenlagtseier i Giro d'Italia i 1965 og VM-gull i 1968. Han vant også andre store etapperitt, som Romandiet rundt og Sveits rundt.
Bioteknologirådet
Bioteknologirådet (inntil 1. juni 2014 Bioteknologinemnda) er et frittstående, tverrfaglig regjeringsoppnevnt råd som er en høringsinstans for norske myndigheter i spørsmål om moderne bioteknologi og genteknologi (inkludert genmodifiserte organismer). Rådets uttalelser saksbehandles i rådsmøter som avholdes 7-8 ganger i året. Rådets uttaler seg på oppdrag fra regjeringen (departementer) eller på eget initiativ. Uttalelsene fra rådet er offentlige med mindre annet følger av lovbestemt taushetsplikt.
Rådet skal også bidra med informasjon til publikum og forvaltningen, og fremme debatt omkring etiske og samfunnsmessige sider ved bruk av moderne bioteknologi/genteknologi på mennesker, dyr, planter og mikroorganismer. Bioteknologirådet arrangerer derfor åpne møter om bioteknologi, utgir tidsskriftet GENiAlt som deles ut gratis til abonnenter, produserer podcast og tilbyr informasjon og debattstoff om moderne bioteknologi og genteknologi på nettsidene sine og på sosiale medier. Medlemmer av rådet og de ansatte i rådets sekretariat holder også mange foredrag for blant annet lærere, interesseorganisasjoner, næringsliv, politikere, helsepersonell og allmennheten.
Bioteknologirådet har 15 medlemmer og fem varamedlemmer, og rådsmøtene har observatører fra sju departementer. Rådsmedlemmene, inkludert en rådsleder, oppnevnes for 4 år.
Clermont Foot
Clermont Foot 63 er en fransk fotballklubb som holder til i byen Clermont-Ferrand.
Bioteknologirådet
Rådets sekretariat har åtte ansatte og holder til i Edvard Griegs vei i Bergen. Bioteknologirådet har et budsjett på omkring 12 millioner kroner årlig. Bioteknologirådet er faglig uavhengig, men sekretariatet sorterer administrativt under Helse- og omsorgsdepartementet.
Medlemmer av Bioteknologirådet
Oppnevnt 2023 til 2027
''Medlemmer til 15. april 2019:
Alfa Romeo 6C
Alfa Romeo 6C (1925–54) er biler fra italienske Alfa Romeo.
Navnet "6C" henviser til en rekkemotor med seks sylindre. Karosseriene ble laget av blant andre Zagato, Carrozzeria Touring og Pininfarina.
6C 1500 (1927–29, 1 058 eks.) var basert på Alfa Romeo P2 og ble utviklet av Vittorio Jano (1891–1965) for å erstatte modellene RL og RM. Etter den første serien (4 og 6-setere, 560 eks.) kom serie 2 med "Normale" samt diverse "Sports" som vant blant annet Mille Miglia.
6C 1750 (1929–33) hadde motor på 1 752 cm³. Sports-utgavene vant en rekke løp, men 1750 GT og GTC ("C" for kompressor) ble også en av de første bilmodeller med betegnelsen GT (Gran Turismo). En 1750 Supercharged Gran Sport Spiderio fra 1931 ble i 2007 oppdaget på en fransk låve og ifølge Romerikes Blad auksjonert for 3 millioner dollar.
6C 1900 (1933, 197 eks.) hadde 1 917 cm³ motor på 68 hk, den siste avarten av den første modell. Utover spesialbyggene kom den som 4-dørs sedan som de bygget selv.
Niels Högel
Niels Högel (født 30. desember 1976 i Wilhelmshaven) er en tysk tidligere sykepleier og seriemorder. Han ble i 2015 funnet skyldig i drap på to pasienter, og i 2019 på ytterligere 85 pasienter. Han ble ved begge anledninger dømt til livsvarig fengsel. Högel var fra 1999 til midten av 2005 ansatt som sykepleier i Oldenburg og Delmenhorst, og tok livet av sine pasienter ved bruk av medisiner. Saken var det mest omfattende tilfelle av seriemord i Tyskland etter andre verdenskrig.
Bakgrunn
Niels Högels far var sykepleier og hans mor advokatassistent. Etter realskole utdannet Högel seg til sykepleier og deretter akuttsykepleier. Högel arbeidet fra 1999 til 2002 på sykehuset i Oldenburg og fra 2002 til 2005 på intensivavdelingen til sykehuset i Delmenhorst.